OzLabs/hebrew-wiki-articles huggingface dataset:
דיוויזיית המילואים ה-78 (האימפריה הגרמנית)

דיוויזיית המילואים ה-78 (בגרמנית: 78. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה בסוף דצמבר 1914 ואורגנה במהלך החודש הבא, והיא נכנסה לקו בתחילת פברואר 1915.<ref name="1914-18.info">[http://www.1914-18.info/erster-weltkrieg.php?u=405 78. Reserve-Division (Chronik 1914-1918)]</ref> זה היה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82. <ref>גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.</ref> הדיוויזיה הייתה בתחילה חלק קורפוס המילואים ה-39. הדיוויזיה כללה את רגימנט המילואים ה-258 מפרובינציית הריין הפרוסית, רגימנט המילואים ה-259 מהדוכסות הגדולה של אולדנבורג ורגימנט המילואים ה-260 שגויס בעיקר מפרובינציית הנובר, עם חיילים גם מדוכסות בראונשווייג.

דיוויזיית המילואים ה-78 לחמה בתחילה בחזית המזרחית, ונלחמה לראשונה בקרב השני על האגמים המזוריים. במאי 1915 השתתפה בפשיטה לליטא ולקורלנד. מאוחר יותר היא נלחמה במתקפת גורליצה-טרנוב, ונלחמה לפני דאוגבפילס מספטמבר עד נובמבר 1915. היא נותרה בלוחמת חפירות לפני דאוגבפילס עד אפריל 1917, ולאחר מכן הועברה לחזית המערבית. היא נלחמה בקרב השני על האן, שנקרא גם הקרב השלישי על שמפאן (ומכונה בפי הגרמנים הקרב הכפול על האן ובשמפאן). היא התנגדה למתקפה הצרפתית בוורדן באוגוסט וספטמבר 1917. בשנת 1918, היא נלחמה בקרב השני על המארן, כולל בקרב שאטו-תיירי. לאחר לחימה בין המארן ל־Vesle, הדיוויזיה פורקה ב-2 באוגוסט 1918, כאשר השרידים חולקו ליחידות אחרות. המודיעין של מדינות ההסכמה דירג את הדיוויזיה כדיוויזיה מדרג שלישי. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 534-536.</ref>

== מפקדים ==
* גנרל-מיור מקס פרידריך וילהלם פון מילר (24 בדצמבר 1914 – 20 ביולי 1916)
* גנרל-מיור פאולוס פון שטולצמן (21 ביולי 1916 – 2 באוגוסט 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

78
78
תקן ביקורת 920

תקן ביקורת 920 – הסכמה של רואה החשבון המבקר להכללת חוות דעתו בתשקיף או במסמך הצעה אחר הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בנוגע להכללת הדוח הכספי המבוקר במסמכים כמו תשקיף או מסמך הצעה. כמו כן, התקן קובע כי אין צורך בחתימה מחודשת על דוח המבקר על הדוחות הכספיים, אך יש לבצע נהלים נוספים כגון עריכת דוח אירועים.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 124 (שפורסם בשנת 2017) שעסק באותו נושא ועל עוד מספר תקנים אחרים.

==קישורם חיצוניים==
* [https://icpas.org.il/professional-updates/תקן-ביקורת-ישראל-920/ תקן ביקורת 920] באתר לשכת רואי חשבון
* [https://icpas.org.il/professional-updates/תקן-ביקורת-124/ תקן ביקורת 124] באתר לשכת רואי החשבון
*

קטגוריה:תקני חשבונאות
קטגוריה:תקני ביקורת בחשבונאות
דיוויזיית המילואים התשיעית (בוואריה)

דיוויזיית המילואים הבווארית התשיעית (בבווארית: 9. Königlich Bayerische Reserve-Division) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1918.

== היסטוריה ==
הדיוויזיה הוקמה ב-26 בספטמבר 1916 והועמדה תחת פיקודו של אויגן ריטר פון קלאוס, והיא נכנסה לקו באוקטובר.<ref name="1914-18.info"></ref> זו הייתה יחידה בווארית והייתה חלק מגל גדול של דיוויזיות חדשות (כ-40) שהוקמו בקיץ ובסתיו 1916.

דיוויזיית המילואים הבווארית ה-9 הוצבה בחזית המערבית, ונלחמה לראשונה באזור האן, שם היא נשארה עד דצמבר 1916, אז נכנסה לעתודה עד סוף ינואר. לאחר מכן היא חזרה אל תעלות השוחות לאורך האן, ונלחהמ בקרב השני על האן, שנקרא גם הקרב השלישי על שמפאן. לאחר מכן נשלחה הדיוויזיה אל התעלות בלורן. היא הועברה לפלנדריה באוגוסט ולחמה בקרב פשנדל, הידוע גם בשם קרב איפר השלישי. לאחר מכן היא חזרה לחלק הדרומי של החזית ונכנסה למבלט סן-מייל. הדיוויזיה חזרה לפלנדריה בנובמבר 1917 והשתתפה בהתקפת הטנקים של מדינות ההסכמה בקרב קמברה, כמו גם במתקפת הנגד הגרמנית שלאחר מכן. בשנת 1918, הדיוויזיה נלחמה במתקפת האביב הגרמנית, השתתפה בקרב הראשון על הסום (1918), הידוע גם בשם הקרב השני על הסום (כדי להבדיל בינו לבין הקרב ב-1916). הם הוכו נחרצות על ידי הבריגדה האוסטרלית ה-15 בהתקפת נגד ב-וילר-ברטון שסיימה למעשה את המתקפה. <ref></ref> הפעולה הגדולה האחרונה של דיוויזיית המילואים הבווארית ה-9 הייתה בהתקפה הגרמנית בגזרת מונטדידייה-נויון ביוני 1918. הדיוויזיה פורקה זמן קצר לאחר מכן ויחידותיה חולקו ליחידות אחרות. המודיעין של מדינות ההסכמה דירג את הדיוויזיה כדיוויזיה מדרג שני. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 176-178.</ref>

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

9
9
Behind My Camel

"Behind My Camel" הוא השיר השמיני מהאלבום משנת 1980 של להקת הרוק הבריטית הפוליס. השיר נכתב על ידי הגיטריסט אנדי סאמרס והיה הראשון שהולחן על ידו בלבד במהלך הקריירה שלו בלהקה. השיר זכה בפרס גראמי בשנת 1982 על הביצוע הרוק האינסטרומנטלי הטוב ביותר (הפרס הוענק ב-1982, אך עבור הישגים בשנת 1980 המאוחרת או 1981).<ref></ref>

השיר מאופיין במלודיית גיטרה פשוטה אך מצמררת, בסגנון כמעט-ערבי (ומכאן השם), ריף בס חזרתי שנוגן על ידי סאמרס עצמו בגלל שסטינג בחר לא לנגן בו<ref name="multiple">Garbarini, Vic (Spring 2000). [http://www.scarlet.nl/~gugten/article11.html "I think if we came back..."] , Revolver.</ref>, סטיוארט קופלנד מנגן על התופים קלידים אטמוספיריים שנמצאים בעומק המיקס.

מבקר המוזיקה מייק דוקאט מ-Ultimate Classic Rock תיאר את השיר כ"אחד מהאינסטרומנטליים המוצלחים יותר של הפוליס, בזכות עבודת הגיטרה של סאמרס בהשפעה מזרחית."<ref name="ucr"></ref>

== תגובת חברי הלהקה האחרים ==
"Behind My Camel" לא היה פופולרי במיוחד בקרב שני חברי הלהקה האחרים, במיוחד סטינג.

גם סטיוארט קופלנד לא היה בעד השיר:

== גרסת פרימוס ==
"Behind My Camel" בוצע מחדש על ידי להקת הפאנק מטאל פריימוס, עבור המיני-אלבום של גרסאות הקאבר שלהם, "Rhinoplasty" משנת 1998.

בריאיון, הבסיסט והסולן של פריימוס לס קלייפול התייחס לכיסוי השיר:

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירים באנגלית
קטגוריה:שירים על יונקים
באטלר (פנסילבניה)

באטלר (באנגלית: Butler) היא עיר במדינת פנסילבניה שבארצות הברית ועיר המחוז של מחוז באטלר. העיר, אשר ממוקמת 56 קילומטרים צפונית לעיר פיטסבורג, נחשבת לחלק מאזור המטרופולין של פיטסבורג. נכון למפקד האוכלוסין של 2020, מנתה העיר 13,502 תושבים.

== היסטוריה ==
העיר נקראת על שמו של המייג'ור גנרל ריצ'רד באטלר , אשר נהרג בשנת 1791 בקרב ואבאש שהתקיים במסגרת מלחמות האינדיאנים. היישוב הוקם במקור בשנת 1803 על ידי ג'ון וסמואל קאנינגהם. היישוב הפך לעיר בשנת 1918. בתחילה כלל היישוב בעיקר מהגרים אירים וסקוטים. בתחילת המאה ה-19 עברו להתגורר ביישוב מהגרים רבים מגרמניה.

בתחילת המאה ה-20 הפך באטלר למרכז תעשייה אזורי בולט. בשנת 1902 הוקמה בעיר החברה Standard Steel Car Company שייצרה כמה מקרונות הברזל הראשונים, אשר בהמשך הפכה לחברת Pullman-Standard. חברת הרכב האמריקאית באנטאם, שמרכזה היה בבאטלר בשנות קיומה, פיתחה את אב הטיפוס הראשון של הג'יפ, שהפך לרכב חיוני עבור צבא ארצות הברית במלחמת העולם השנייה.

ב-13 ביולי 2024 בוצע ניסיון התנקשות בחיי הנשיא לשעבר דונלד טראמפ בעצרת שהתקיימה בפאתי העיר.

== דמוגרפיה ==

== תושבים בולטים ==
=== ספורטאים ===
* אריק ניימסניק (1970–2006), שחיין אולימפי פעמיים ברציפות סגן אלוף אולימפי (ברצלונה 1992 ואטלנטה 1996), סגן אלוף עולם (פרת' 1991), בעל מדליית ארד מאליפות עולם (רומא 1994), אלוף הפאן פסיפיק (אדמונטון 1991) במשחה ל-400 מטר מעורב אישי.
* דייוויד פיכלר (נולד ב-1968), קופץ למים אמריקאי בעבר. אלוף ארצות הברית ורביעי באולימפיאדת סידני (2000).

=== שחקנים ===
* מארק בלוקאס (נולד ב-1972), שחקן אשר נודע בעיקר בזכות הדמות ריילי פין אותה גילם בסרט באפי קוטלת הערפדים
* ג'ואן צ'נדלר (1923–1979), שחקנית אשר ידועה בעיקר בזכות התפקיד אותו גילמה בסרט "החבל" של אלפרד היצ'קוק ו"הומורסקה".
* גרייס גילי (נולדה ב-1984), שחקנית אשר גילמה את דמותה של אניקה בסדרת הטלוויזיה פוקס

=== פוליטיקאים ואנשי צבא ===
* מייק קלי (נולד ב-1948), מכהן כחבר בית הנבחרים של ארצות הברית מטעם מחוז הקונגרס ה-16 של קהיליית פנסילבניה מאז 2011.
* ויליאם פרי (נולד ב-1927), כיהן כמזכיר ההגנה של ארצות הברית בין השנים 1994 עד 1997 בממשלו של נשיא ארצות הברית ביל קלינטון.
* ריק סנטורום (נולד ב-1958), סנאטור מטעם מדינת פנסילבניה בין השנים 1995 עד 2007.
* טים שאפר (1945–2022), סנאטור מטעם מדינת פנסילבניה בין השנים 1981 עד 1996.

=== אחרים ===
* דניאל ד'אנילו (נולד ב-1946), איש עסקים מיליארדר.
* הרולד דודס (1889–1980), נשיא אוניברסיטת פרינסטון בשנים 1933 עד 1957.
* מישל מקדונלד (1952–2020), מיס ארצות הברית בשנת 1971.
* ריי סלואן ברדין (1880–1933), צייר אמריקאי.

==קישורים חיצוניים==

* 

== הערות שוליים ==

קטגוריה:יישובים שהוקמו ב-1802
קטגוריה:פנסילבניה: ערים
נרתיק אקדח

[[אקדח Heckler & Koch P7 בנרתיק חיצוני]]
נרתיק אקדח הוא אביזר המשמש לנשיאת אקדח בצורה בטוחה, נוחה וזמינה לשימוש מהיר במקרה הצורך. נרתיקים לאקדחים מיוצרים ממגוון חומרים, כגון עור, ניילון, פלסטיק ומתכות, וכל אחד מהם מתאים לצרכים ולתנאים שונים.

== סוגי נרתיקים ==
* נרתיק חיצוני (Outside the Waistband – OWB):
** נלבש מחוץ למכנסיים, בדרך כלל על החגורה.
** מאפשר גישה מהירה ונוחה לאקדח.
** מתאים לשימוש יום-יומי ולנשיאת אקדחים בצורה גלויה.
* נרתיק פנימי (Inside the Waistband – IWB):
** נלבש בתוך המכנסיים, על החגורה.
** מספק הסתרה טובה יותר של האקדח.
** נפוץ בקרב אנשים המעדיפים לשאת אקדח בצורה מוסתרת.
* נרתיק כתף:
** נלבש על הכתף ומתחבר לאזור החזה.
** מאפשר גישה קלה לאקדח בזמן ישיבה או נהיגה.
** מתאים לאנשי ביטחון ולמי שמעדיף לשאת אקדח בצורה פחות גלויה.
* נרתיק קרסול:
** נלבש על הקרסול, מתחת למכנסיים.
** מתאים לנשיאת אקדחים קטנים.
** מספק גישה נסתרת אך פחות נוחה ומהירה.
* נרתיק ירך:
** נלבש על הירך ומתחבר לחגורה ולרגל.
** מאפשר גישה מהירה ונוחה לאקדח.
** מתאים לשימושים טקטיים ולמי שזקוק לנשיאת אקדח במיקום נגיש.
* נרתיק מוסתר:
** נועד להסתרה מוחלטת של האקדח.
** עשוי להיראות כחלק מלבוש רגיל כגון תיק, חגורה או כיס.

== שימושים ==
נרתיקים לאקדחים משמשים מגוון רחב של אנשים, כולל:
* אנשי ביטחון: שוטרים, חיילים, יחידות ביטחוניות.
* אנשי מקצוע פרטיים: מאבטחים.
* אזרחים פרטיים: בעלי רישיון לנשיאת נשק.

== אפשרויות נשיאה ==
* נשיאה על הגוף: נרתיקים המתחברים ישירות לגוף באמצעות חגורה או רצועה, כגון נרתיקי OWB ו-IWB. אפשרויות נשיאה על הגוף כוללות:
** נשיאה על המותן: מתאים לנרתיקים חיצוניים ופנימיים, מאפשר גישה מהירה ונוחה.
** נשיאה על הכתף: מאפשרת חלוקת משקל נוחה יותר ומתאימה לאקדחים גדולים יותר.
** נשיאה על הקרסול: מתאימה לאקדחים קטנים ולמצבים בהם יש צורך בהסתרה מקסימלית.
** נשיאה על הירך: מתאימה לנשיאה טקטית ולמי שזקוק לנגישות מהירה לאקדח.
* נשיאה בתוך בגד: נרתיקים הנסתרים בתוך חלקי לבוש, כגון כיסים מיוחדים או נרתיקים מוסתרים בחגורות.
* נשיאה בתיק: נרתיקים המיועדים לנשיאה בתוך תיקים רגילים או תיקים מיוחדים לאקדחים, המאפשרים גישה מהירה ונוחה.

== התאמה ונוחות ==
כאשר בוחרים נרתיק לאקדח, חשוב לקחת בחשבון את הפרמטרים הבאים:
* מידת האקדח: הנרתיק צריך להתאים בצורה מדויקת לגודל ולצורת האקדח.
* נוחות נשיאה: הנרתיק צריך להיות נוח לשימוש יום-יומי ולא לגרום לאי-נוחות.
* גישה מהירה: הנרתיק צריך לאפשר שליפה מהירה ונוחה של האקדח במידת הצורך.
* בטיחות: הנרתיק צריך להיות בטוח לשימוש ולמנוע אפשרות לשליפה לא רצויה.

== תחזוקה וניקוי ==
נרתיקים לאקדחים דורשים לעיתים תחזוקה שוטפת כדי לשמור על תקינותם ועל האקדח שבתוכם. נרתיקי עור יש לשמן מעת לעת כדי למנוע ייבוש והתכווצות, ונרתיקים מבד או ניילון ניתן לנקות עם סבון ומים חמים. חשוב לוודא שהנרתיק יבש לגמרי לפני החזרת האקדח לתוכו.

== קישורים חיצוניים ==

* [https://www.gov.il/BlobFolder/generalpage/training-guide-for-shooting-ranges/he/training_training-guide-for-shooting-ranges-2022.pdf מצגת הדרכה למטווחי הכשרה], באתר המשרד לביטחון לאומי
* [https://www.gov.il/he/pages/safety-rules-and-when-to-open-fire הוראות בטיחות בנשק, נוהל שימוש בנשק והוראות פתיחה באש], באתר המשרד לביטחון לאומי, האגף לרישוי כלי ירייה
בו ניקל

בו דין ניקל (נולד ב-14 בינואר 1996) הוא לוחם MMA אמריקאי מקצועי, מתאבק בסגנון חופשי לשעבר ובוגר מתאבק בסגנון פולק שמתחרה כיום בחטיבת המשקל הבינוני של UFC.<ref name=":9"></ref><ref></ref> בהיאבקות בסגנון חופשי, הוא זכה באליפות העולם U23 2019 ובאליפות ארצות הברית הפתוחה הלאומית, והיה פיינליסט במבחנים האולימפיים של ארצות הברית ב-2020 ומתחרה ב-Final X ב-2019.<ref name=":6"></ref><ref></ref><ref></ref> כמתאבק במכללות, ניקל היה שלוש פעמים אלוף לאומי של חטיבת NCAA I ושלוש פעמים אלוף ב-Big Ten Conference מאוניברסיטת פנסילבניה סטייט.<ref name=":4"></ref>

ניקל, שנחשב לאחד מ"אריות הניטני" המצליחים ביותר בכל הזמנים, זכה בגביע דן הודג' לשנת 2019 כמתאבק המכללות המצטיין במדינה, זכה פעמיים בפרס השלס בתור הפיננר הטוב ביותר במדינה וגם נבחר לעשרת האתלטים הגדולים לשנת 2019 של השנה.<ref></ref><ref></ref>

==קישורים חיצוניים==

== הערות שוליים ==

קטגוריה:ילידי 1996
קטגוריה:לוחמי אמנויות לחימה משולבות
אצטדיון בוטארקה

הבוּטַארְקֶה (בספרדית: Estadio Municipal de Butarque) הוא אצטדיון רב שימושי הממוקם בלגנס, שבספרד. הוא משמש כאצטדיון הבית של קבוצת לגנס מהליגה הספרדית מאז סיום בנייתו ב-1998.

== היסטוריה ==
האצטדיון חולק את שמו (Butarque) עם זה של זרם המים הראשי העובר דרך לגנס הקרוי באותו השם, ועם זה של פארק ציבורי בסביבת האצטדיון. האצטדיון נבנה בין 1997 ל-1998 במטרה להחליף את המגרש הישן בעיר, אצטדיון לואיס רודריגז דה מיגל. בוטארקה נחנך ב-14 בפברואר 1998, עם משחק בין לגנס לזרז.

עם קיבולת מקורית של 8,138, הבוטארקה הורחב ל-10,958 מושבים שחולקו לארבעה יציעים לאחר העלייה של לגנס ללה ליגה ב-2016.

ב-29 באפריל 2016, ראש עיריית לגנס הציע להרחיב את הבוטארקה ל-12,000 מושבים וגם להוסיף גישה לשיפורים לאצטדיון.

לאצטדיון קיבולת של 12,454 צופים בעקבות ההרחבה האחרונה.

בוטארקה, מלבד משחקי כדורגל, אירחה קונצרטים מוזיקליים ופסטיבלים כמו פסטימאד.

== גלריה ==
<gallery mode="packed" heights="200">
FondoNorteButarque.jpg|פנים האצטדיון
Estadio Municipal Butarque, Leganés.JPG|פנים האצטדיון
קובץ:FondoSurButarque.jpg|פנים האצטדיון
</gallery>

==קישורים חיצוניים==

==הערות שוליים==

קטגוריה:אצטדיוני כדורגל בספרד
קטגוריה:מדריד: אצטדיונים ומתקני ספורט
קופר דילון

קופר דילון (באנגלית: Cooper Dillon נולד; 29 במרץ 2008) הוא שחקן ומוזיקאי אמריקאי-גרמני.

== קריירה ==
דילון החל את הקריירה שלו בשנת 2018 בתפקיד ראשי בגרסה הגרמנית של המחזמר מרי פופינס, שהוצג בברודוויי, שם לקח על עצמו את התפקיד הראשי של מייקל בנקס. <ref>[https://unitedmusicals.de/produktion/mary-poppins-hamburg-2018/ Mary Poppins (Hamburg 2018)] United Musicals, abgerufen am 30. Mai 2022</ref> מאז היו לותפקידים מובילים ומשניים במספר הפקות טלוויזיה וקולנוע גרמניות ובינלאומיות. הוא גם ביים שני סרטים קצרים ושיחק בהפקה היסטורית על רקדן הבלט רודולף נורייב.<ref name=":1"></ref>

ב-2022 צילם את הסרט הקצר "Noah’s Strophe", שחגג את הבכורה העולמית שלו באוקטובר 2023 וזכה בפרס מיוחד למשחק הטוב ביותר .

באותה שנה הוא בסרט משחקי הרעב: בלדה לנחשים וציפורי שיר. בשנת 2023 הצטלם לסרט הקולנוע בהפקה גרמנית שנטל בארץ האגדות.<ref name=":1" />

==קישורים חיצוניים==

== הערות שוליים ==

קטגוריה:אמריקאים שנולדו ב-2008
קטגוריה:גרמנים
קטגוריה:אמריקאים
קטגוריה:שחקנים ילדים
קטגוריה:שחקני מחזות זמר
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה גרמנים
דיוויזיית המילואים ה-76 (האימפריה הגרמנית)

דיוויזיית המילואים ה-76 (בגרמנית: 76. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה בסוף דצמבר 1914 ואורגנה במהלך החודש הבא, ונכנסה לקו בתחילת פברואר 1915.<ref name="1914-18.info">[http://www.1914-18.info/erster-weltkrieg.php?u=403 76. Reserve-Division (Chronik 1914-1918)]</ref> היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82. <ref> גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות. </ref> הדיוויזיה הייתה בתחילה חלק מקורפוס המילואים ה-38.

הדיוויזיה גויסה בעיקר במחוזות הצבאיים ה-18 וה-11; רגימנט המילואים ה-254 היה מהדוכסות הגדולה של הסן. רגימנט המילואים ה-253 כלל חיילים מהדוכסות הגדולה של הסן ומהסן-נסאו. רגימנט הרגלים ה-252 הוקם במדינות תורינגיה.

דיוויזיית המילואים ה-76 לחמה בתחילה בחזית המזרחית. טבילת האש שלה הייתה בקרב השני על האגמים המזוריים. היא השתתפה במספר קרבות במהלך מתקפת גורליצה-טרנוב, כולל המצור על קובנה, קרב ניימן וקרב וילנה. מנובמבר 1915 עד ספטמבר 1916, הדיוויזיה נשארה בלוחמת חפירות על יד ריגה. לאחר מכן הועברה לרומניה, שם נלחמה עד שביתת הנשק בחזית הרומנית. במרץ 1918 הועברה הדיוויזיה לחזית המערבית ונכנסה לקו בלורן. היא השתתפה בקרב השני על המארן והתנגדה להתקפות האן-מארן, אואז-אן ומז-ארגון של מדינות ההסכמה. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה.

המודיעין של מדינות ההסכמה דירג את הדיוויזיה כדיוויזיה מדרג שלישי. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 528-530.</ref>

== מפקדים ==
* גנרל-לויטננט הוגו אלסטרמן פון אלסטר (24 בדצמבר 1914 – 17 בינואר 1918)
* גנרל-מיור אלפרד פון קוואדט-הוכטנברוק (1 בפברואר 1918 – ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

76
76
תחזוקה וניקוי של כלי ירייה

תחזוקה וניקוי של כלי ירייה הם תהליכים חיוניים להבטחת תפקוד תקין, בטיחות ואמינות של כלי הירייה. תחזוקה וניקוי סדירים עוזרים למנוע שחיקה מוקדמת, חלודה ותקלות בלתי צפויות.

ערכת ניקוי לכלי ירייה

== חשיבות התחזוקה והניקוי ==
תחזוקה וניקוי של כלי ירייה חשובים ממספר סיבות:
* בטיחות: כלי ירייה נקי ומתוחזק כראוי מפחית את הסיכון לתקלות ומעצורים במהלך השימוש.
* אמינות: ניקוי ותחזוקה נכונה מבטיחים שכלי הירייה יפעל בצורה חלקה ומדויקת.
* אורך חיי הכלי: טיפול נכון בכלי הירייה מאריך את חייו ושומר על ערכו.
* מניעת חלודה ושחיקה: ניקוי ותחזוקה עוזרים למנוע הצטברות לכלוך, לחות וחלודה.

==ניקוי כלי ירייה==
=== כלים וחומרים נדרשים ===
* מוט ניקוי (חוטר): מוט ארוך ומוצק המשמש לניקוי קנה האקדח.
* מברשות ניקוי: מברשות בגדלים שונים לניקוי חלקים שונים של כלי הירייה.
* מטליות ניקוי: מטליות רכות שאינם משילים סיבים כדוגמת פלנלית, חולצה ישנה, לניגוב שאריות שמן ולכלוך.
* שמן נשק: שמן או גריז מיוחד לשימון והגנה מפני חלודה. יש לשים לב לכך כי הוא עמיד בטמפרטורה גבוהה, בעל מקדם חיכוך נמוך ורמת הגנה גבוהה.
* ממסים: חומרים כימיים כדוגמת Solvent המיועדים להסרת פיח, אבק שריפה ושאריות אחרות.
* סט ניקוי: ערכות המכילות את כל הכלים הנדרשים לניקוי ותחזוקת כלי ירייה. אין חשיבות דווקא לסט הניקוי אך נדרשים כלים דומים לאלו שבערכות כדוגמת חוטר, מברשת סיבי פלסטיק רכה, ומברשת קשה.

=== שלבי הניקוי ===
# פירוק הכלי: יש לפרק את כלי הירייה לפי הוראות היצרן ולהניח את כל החלקים על משטח עבודה נקי. יש לשים לב היטב שישנם רכיבים שהפירוק שלהם יתבצע רק על ידי נַשָּׁק מוסמך.
# ניקוי הקנה: יש להשתמש במוט ניקוי ומברשות לניקוי יסודי של הקנה מבפנים.
# ניקוי חלקים נעים: ניקוי והסרת לכלוך מהחלקים הנעים, כגון הבריח, פטיש, ומסילות.
# ניקוי חיצוני: ניקוי חלקים חיצוניים של הכלי עם מטליות וממסים מתאימים.
# שימון: לאחר הניקוי, יש לשמן את חלקי הכלי בשמן נשק כדי למנוע חלודה ולשמור על תפקוד חלק. יש לעקוב אחר הוראות יצרן כלי הירייה בכדי לדעת אלו רכיבים יש לשמן ואילו ישנם רכיבים שאסור לשמנן כגון פנים הקנה באקדח.
# הרכבה: הרכבת הכלי מחדש ובדיקת תקינות כל החלקים.

=== תדירות הניקוי ===
* לאחר כל ירי: מומלץ לנקות את כלי הירייה לאחר כל ירי כדי להסיר שאריות אבק שריפה ופיח.
* אחסון ממושך: לפני אחסון כלי הירייה לתקופה ממושכת יש לבצע ניקוי יסודי ולשמן את הכלי.
* ניקוי שוטף: גם אם כלי הירייה לא בשימוש, יש לנקות ולשמן אותו באופן קבוע כדי למנוע הצטברות לחות וחלודה.

== תחזוקה כללית ==
* בדיקות תקופתיות: יש לבצע בדיקות תקופתיות לכלי הירייה כדי לוודא את תקינות כל החלקים.
* החלפת חלקים שחוקים: חלקים שנשחקו או ניזוקו יש להחליף באופן מיידי.
* אחסון נכון: יש לאחסן כלי ירייה במקום יבש ובטוח, הרחק מלחות וממזיקים.
* ניקוי במקומות בטוחים: ככלל, מומלץ מבחינת בטיחות לנקות את הנשק במטווח או בבית מסחר לנשק. בעל הרישיון יכול להחליט במידה ונדרש, לנקות את הנשק במקום אחר שיש בו חומת מפגע.

== קישורים חיצוניים ==
* [https://www.gov.il/BlobFolder/generalpage/training-guide-for-shooting-ranges/he/training_training-guide-for-shooting-ranges-2022.pdf מצגת הדרכה למטווחי הכשרה של המשרד לביטחון לאומי]
* [https://www.gov.il/he/pages/safety-rules-and-when-to-open-fire הוראות בטיחות בנשק, נוהל שימוש בנשק והוראות פתיחה באש]

קטגוריה:כלי ירייה
קטגוריה:תחזוקה
דיוויזיית המילואים ה-77 (האימפריה הגרמנית)

דיוויזיית המילואים ה-77 (בגרמנית: 77. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה בסוף דצמבר 1914 ואורגנה במהלך החודש הבא, ונכנסה לקו בתחילת פברואר 1915.<ref name="1914-18.info">[http://www.1914-18.info/erster-weltkrieg.php?u=404 77. Reserve-Division (Chronik 1914-1918)]</ref> היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82. <ref>גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.</ref> הדיוויזיה הייתה בתחילה חלק מקורפוס המילואים ה-39. כאשר הוקמה במקור, היו לדיוויזיה שני רגימנטים של מילואים מפרובינציית וסטפאליה (255 ו-256) ואחד מפרובינציית הריין (257). שני הרגימנטים הווסטפאליים הוחלפו בסוף המלחמה ברגימנט הרגלים ה-332, רגימנט חיל מצב מפוזן עם שני גדודים מחבל הריין וגדוד אחד מפוזן (עם מספר פולנים וגם גרמנים), ורגימנט הרגלים ה-419, יחידה הבנויה מפלוגות שנלקחו מגדודים שונים.

דיוויזיית המילואים ה-77 לחמה בתחילה בחזית המזרחית, ונלחמה לראשונה בקרב השני על האגמים המזוריים. מאוחר יותר היא נלחמה במתקפת גורליצה-טרנוב, כולל במצור על קובנה ובקרבות ניימן, גרודנה ווילנה. הדיוויזיה נשארה באזור קורלנד ליד דאוגבפילס לאורך 1916 ועד 1 בספטמבר 1917. לאחר מכן היא נלחמה בקרב על ריגה ולאחר מכן נשארה בלוחמת חפירות מצפון לנהר דווינה. לאחר שביתת הנשק בחזית המזרחית שירתה הדיוויזיה לזמן קצר בליבוניה ובאסטוניה, ולאחר מכן הועברה לחזית המערבית. היא נלחמה במתקפת האביב הגרמנית של 1918, השתתפה בקרב הראשון על הסום (1918), שנקרא גם הקרב השני על הסום (כדי להבדיל בינו לבין הקרב ב-1916). לאחר לחימה נוספת באזור סום, נסעה הדיוויזיה לאזור וברה, בין הנהרות מז והמוזל. הדיוויזיה נפגעה קשה במהלךהתקיפה האמריקאית על סן-מייל, איבדה מספר רב של שבויים, ופורקה זמן קצר לאחר מכן, כשהשרידים חולקו ליחידות אחרות. המודיעין של מדינות ההסכמה דירג את הדיוויזיה כדיוויזיה מדרג שלישי. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 531-533.</ref>

== מפקדים ==
* גנרל-מיור קרל ברוזיוס (24 בדצמבר 1914 – 22 בספטמבר 1915)
* גנרל-לויטננט זיגיסמונד פון פרסטר (23 בספטמבר 1915 – 17 במאי 1917)
* גנרל-מיור פרנץ אדם (18 במאי 1917 – 30 בספטמבר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

77
77
ורנר מארך

ורנר יוליוס מַארְך (בגרמנית: Werner Julius March; 17 בינואר 1894 – 11 בינואר 1976) היה אדריכל גרמני ומפקד בורמאכט, שעיצב את האצטדיון האולימפי של ברלין ב-1936, ואת רוב הפארק האולימפי מסביבו. כמו כן עיצב גם את הקארינהאל, אחוזתו של הרמן גרינג.

== חיים ועבודה ==
ורנר מארך היה בנו של אוטו מארך (1845–1913) ואחיו של ולטר מארך, שניהם אדריכלים גרמנים ידועים. הוא נולד בשרלוטנבורג ונפטר בברלין.<ref></ref>

לקראת אולימפיאדת הקיץ 1936 בגרמניה, יצר מרץ את יצירתו המפורסמת ביותר, האצטדיון האולימפי של ברלין, שהיה באתר הבנייה של אצטדיון דויטשה, אצטדיון שעיצב אביו, אוטו מארך, לשימוש באולימפיאדת הקיץ של 1916 (שהיו מאוחר יותר בוטל לאחר פרוץ מלחמת העולם הראשונה). לא ברור אם מארך הושפע להשתמש בעיצוב שמרני יותר כדי להתאים לטעם הנאצי (לטענתו של אלברט שפר), או שמא מארך הגה ארכיטקטורה מפוארת וסוחפת שצפה את רוח הרייך השלישי.<ref></ref>

האצטדיון, בעל קיבולת של 74,228, הוא אחד מאתרי הספורט הגדולים של גרמניה ושימש הן עבור מונדיאל 1974 והן מונדיאל 2006. הוא גם יצר תוכניות לאצטדיון הזנטרל. הוא עיצב את קארינהול, ביתו הכפרי בסגנון בקתת הציד של הרמן גרינג ליד ברלין. במהלך 1956 עד 1960 תכנן את האצטדיון הבינלאומי של קהיר במצרים. מעוצב כאצטדיון רב תכליתי לספורט האולימפי, הוא משמש בעיקר כמקום למשחקי כדורגל.יחד עם אחיו וולטר זכה ורנר מארך במדליית זהב בתחרויות האמנות באולימפיאדת הקיץ 1936.<ref></ref>
מארך (משמאל) בזמן תכנון האצטדיון האולימפי
== עבודות מפורסמות ==
* הפורום האולימפי בברלין (1926-36), ברלין
* אחוזת הציד קארינהאל (עבור הרמן גרינג, 1933)
* האצטדיון האולימפי (1934-36), ברלין
* משרד לניהול מים (1938-39), פוטסדאם
* בניין שגרירות יוגוסלביה בברלין (1938-39)
* שחזור קתדרלת מינדן (מינדנר דום, 1946-57)
* שחזור בית העירייה של מינדן (1946-54)
* שיקום הכנסייה השלישית (1951-52), גוטרסלו
* מוזיאון העתיקות (1953-56), בגדאד
* האצטדיון האולימפי בברלין, המפורסמת מיצירותיו של מארךקתדרלת פטרוס הקדוש (1953), בילפלד

==קישורים חיצוניים==

== הערות שוליים ==

קטגוריה:אדריכלים גרמנים
קטגוריה:אדריכלות
קטגוריה:אדריכלים
איליא עבד

איליא עבד (בערבית: إيليا عبد; נולד ב-11 בפברואר 1970) הוא ראש המועצה המקומית מעיליא. עורך דין במקצועו.

==ביוגרפיה==
נולד וגדל במעיליא. למד בבית ספר יסודי מעיליא ובתיכון במעלות-תרשיחא.

בשנת 1988 החל ללמוד תואר ראשון במשפטים באוניברסיטה העברית בירושלים. הוא החל את ההתמחות אצל עורך דין יצחק תוסייה-כהן בירושלים והשלים אותה אצל עורך דין יוסף עודה בנהריה. בנובמבר 1993 הוסמך כעורך דין. לאחר ההתמחות המשיך לעבוד כעו"ד אצל עו"ד יוסף עודה ובהמשך עבד תקופה של שנה וחצי אצל עורך דין אנטון ליוס. ב-1999 פתח משרד עריכת דין עצמאי בנהריה וב-2006 עבר המשרד ליקנעם עילית. כעורך דין התמחה בתחום האזרחי ובהמשך התמקד יותר בנדל"ן ומקרקעין. ב-2008, איליא עבד הוסמך כנוטריון.

בשנים 1999–2009 שימש כיועץ המשפטי של המועצה המקומית מעיליא.

בבחירות ב-2024 התמודד לראשות המועצה מול ראש המועצה המכהן חאתם עראף וניצח עם 50.92% מהקולות לעומת 49.08% לעראף.

עבד נשוי לראניה, רוקחת במקצועה ואב לשניים. מתגורר במעיליא.

==קישורים חיצוניים==
* 
* 
* 

==הערות שוליים==

קטגוריה:עורכי דין ישראלים
קטגוריה:ראשי מועצות מקומיות בישראל
קטגוריה:בוגרי האוניברסיטה העברית בירושלים: משפטים
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1970
לאוניד לש

לאוניד וילגלמוביץ' לש (ברוסית: Леонид Вильгельмович Леш; 9 בינואר 1862 – 28 באוגוסט 1934) היה גנרל בצבא האימפריה הרוסית. הוא שירת במרד הבוקסרים, מלחמת רוסיה–יפן ומלחמת העולם הראשונה.

== ביוגרפיה ==
לש נולד ב-9 בינואר 1862 בגוברניית סמולנסק, והוא התחנך במוסד חינוכי פרטי. בשנת 1883 סיים את לימודיו בבית הספר לפרשים ניקולייב, משם עבר לבית הספר לתותחנים מיכאילובסקי, ולאחר מכן הוצב כלוטננט משנה בחטיבת הארטילריה ה-39. מאוחר יותר הוא הועבר לחיל הרגלים של הצבא. בשנים 1900–1901 הוא שירת במשלחת נגד מרד הבוקסרים בסין.

בשנת 1903 הוא הועלה לדרגת קולונל, ובשנת 1904, עם תחילת מלחמת רוסיה–יפן, לבקשתו שלו, הוא גויס לרגימנט הרובאים המזרח-סיבירי ה-1. ב-4 ביוני 1904 הוא קיבל את הפיקוד על הרגימנט לאחר מותו של קולונל חוסטונוב בקרב על ופנגו. ב-7 בספטמבר 1905 הוא מונה למפקד חטיבה 2 של דיוויזיית הרובאים המזרח סיבירית ה-9, וב-27 ביוני 1906 מונה למפקד חטיבה 2, דיוויזיית הרגלים ה-23. ב-30 באפריל 1907 מונה למפקד חטיבת הרובאים הפינית השנייה. ב-19 ביוני 1908 מונה למפקד חטיבת הרובאים של המשמר, ובשנת 1910 מונה למפקד דיוויזיית המשמר השנייה והועלה לדרגת גנרל לייטננט.

ב-30 ביולי 1912 הוא מונה למפקד הקורפוס הטורקסטני הראשון, וב-15 בינואר 1913 מונה למפקד הקורפוס הטורקסטני השני.

עם פרוץ מלחמת העולם הראשונה באוגוסט 1914 הוא עמד בראש הקורפוס ה-12 (שהורכב מדיוויזיות הרגלים ה-12, ה-19 וה-65) של הארמייה השמינית בפיקודו של אלכסיי ברוסילוב.

לש קיבל לידיו את הפיקוד על הארמייה השלישית ב-7 במאי 1915, במהלך מתקפת גורליצה-טרנוב. עיקר כובד המתקפה נפל על הארמייה השלישית, שאיבדה למעלה מ-200,000 איש ו-140 תותחים. ב-10 במאי קיבלה הארמייה אישור לסגת משטחי פולין וגליציה אל נהר סן. הוא פיקד על הארמייה גם במהלך מתקפת ברוסילוב, וב-3 באוגוסט 1917 הודח מתפקידו.

לאחר מהפכת אוקטובר, הוא צידד בתנועה הלבנה במהלך מלחמת האזרחים ברוסיה. עם תבוסת התנועה הלבנה, הוא התפנה מאודסה ב-25 בינואר 1920 והיגר ליוגוסלביה.<ref name=":0"></ref> הוא מת ב-28 באוגוסט 1934 בדוברובניק, יוגוסלביה.<ref name=":0" />

== הערות שוליים ==

קטגוריה:אישים במלחמת האזרחים ברוסיה
קטגוריה:אנשי צבא רוסים במלחמת העולם הראשונה
קטגוריה:גנרלים בצבא האימפריה הרוסית
קטגוריה:נפטרים ב-1934
קטגוריה:ילידי 1862
נחל מירב

נחל מירב הוא אחד מיובליו של נחל געתון שבגליל העליון<ref></ref><ref></ref><ref></ref> אורך הנחל הוא כ-3 קילומטרים.

== גאוגרפיה ==
מוצא הנחל נמצא במורדות הצפוניים של הקיבוץ געתון בגובה של 400 מטרים מעל פני הים, הוא זורם לכיוון צפון מערב ונפגש עם נחל געתון ליד חורבת געתון בגובה של כ-200 מטרים מעל פני הים.

בתוך הנחל ניתן למצוא את המעיינים: עינות אט,<ref></ref> עין חישור<ref></ref> ועין מירב.<ref></ref>

== הערות שוליים ==

קטגוריה:צפת: גאוגרפיה
קטגוריה:הגליל העליון: נחלים
הדיוויזיה ה-11 (בוואריה)

הדיוויזיה המלכותית הבווארית ה-11 (בגרמנית: 11. Königlich Bayerische Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה ב-24 במרץ 1915, ואורגנה במהלך השבועות הבאים.<ref name="www.1914-18.info">[http://www.1914-18.info/erster-weltkrieg.php?u=265 11. Bayerische Infanterie-Division (Chronik 1915/1918)]</ref> היא הייתה חלק מגל של דיוויזיות חי"ר חדשות שהוקמו באביב 1915.

הדיוויזיה הוקמה בעיקר מעודפי רגימנטים של דיוויזיות קיימות שעברו שילוש. חטיבת הרגלים הבווארית ה-21 של הדיוויזיה הייתה בעבר חטיבת הרגלים הבווארית ה-4 של דיוויזיית הרגלים הבווארית ה-2. רגימנט הרגלים הבווארי השלישי הגיע גם הוא מדיוויזיית הרגלים הבווארית ה-2; רגימנט הרגלים הבווארי ה-22 הגיע מדיוויזיית הרגלים הבווארית ה-3; ורגימנט המילואים הבווארי ה-13 הגיע מדיוויזיית המילואים הבווארית ה-5.

דיוויזיית הרגלים הבווארית ה-11 שירתה בתחילה בחזית המזרחית, שם השתתפה במתקפת גורליצה-טרנוב, נלחמה בפשמישל, למברג וחלם (חולם) והתקדמה לקצה המערבי של ביצות פריפיאט עד אוגוסט. לאחר מכן הועברה הדיוויזיה דרומה והשתתפה במערכה הסרבית. היא הייתה בעתודה בסורמיה מנובמבר 1915 עד פברואר 1916, ולאחר מכן הועברה לחזית המערבית. ממרץ עד מאי 1916, היא נלחמה בקרב ורדן, ולאחר מכן חזרה לחזית המזרחית כדי לסייע בעצירת מתקפת ברוסילוב. לאחר לחימה בקרב קובל, יצאה הדיוויזיה לחזית הרומנית, שם נשארה עד ינואר 1917. שוב היא הועברה לחזית המערבית, בתחילה שירתה באלזס עילית. לאחר מכן היא נלחמה בקרב השני על האן, הידוע גם בשם הקרב השלישי על שמפאן (ולפי הגרמנים בתור הקרב הכפול על האן ובשמפאן). היא גם נלחמה בקרב פשנדל. היא נשארה בקו בחלקים שונים של החזית המערבית עד סוף אפריל 1918, אז עברה לגבול בלגיה/הולנד. לאחר מכן, הדיוויזיה נלחמה בקרב השלישי על האן ונשארה בקו ליד סואסון, שם השתתפה בקרב השני על המארן. לאחר מכן הועברה לפלנדריה, שם נשארה עד סוף המלחמה. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה. המודיעין של מדינות ההסכמה דירג את הדיוויזיה כדיוויזיה מדרגה ראשונה. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 206-210.</ref>

== מפקדים ==
* גנרל-לויטננט פאול ריטר פון קנויסל (24 במרץ 1915 – 7 באוגוסט 1918)
* גנרל-מיור אוגוסט גרוסמן (8 באוגוסט 1918 – ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

11
11
הדיוויזיה ה-183 (האימפריה הגרמנית)

הדיוויזיה ה-183 (בגרמנית: 183. Infanterie Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

== היסטוריה ==
הדיוויזיה הוקמה ב-16 ביוני 1916 והיא פעלה בחזית המערבית בלבד. בתחילה היא השתתפה בקרב על הסום, ובשנת 1917 היא לחמה בקרב השני על האן, בקרב איפר השלישי ובקרב קמברה. באביב 1918 היא השתתפה במתקפת האביב הגרמנית, ולבסוף פורקה ב-16 בספטמבר 1918 לאחר שספגה אבדות כבדות. המפקד היחיד של הדיוויזיה היה גנרל-מיור גאורג פון שיסלר.

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

183
183
מייקל קמפיון (שחקן)

מייקל קמפיון (באנגלית: Michael Campion, נולד ב-26 ביולי 2002) <ref></ref> הוא שחקן וקוסם אמריקאי, <ref></ref> <ref></ref> הידוע בעיקר בזכות הופעתו כג'קסון פולר בסדרת הטלוויזיה צער גידול בנות - הדור הבא. <ref></ref> <ref></ref>

== ביוגרפיה ==
קמפיון נולד באטלנטה, ג'ורג'יה ב-26 ביולי 2002. הוא גדל באורלנדו, פלורידה, שם למד משחק והופיע בתיאטרון קהילתי.<ref></ref> משפחתו עברה לוס אנג'לס, שם המשיך בקריירת המשחק.<ref></ref>

== קריירה ==
תפקיד הפריצה של קמפיון היה בסדרת הטלוויזיה בהפקת נטפליקס, צער גידול בנות - הדור הבא.<ref></ref> <ref></ref> במהלך חמש העונות של הסדרה, הוא גילם את ג'קסון פולר בן העשרה השובב של המשפחה.<ref name="warnerbros"></ref><ref name="etonline"></ref> קמפיון גם קוסם מקצועי. הוא החל לבצע קסמים בגיל שמונה. <ref></ref>

== פילמוגרפיה ==
{| class="wikitable sortable"
!שנה
! כותרת
! תפקיד
! הערות
|-
| 2015
|רובו-דוג
| טיילר אוסטין
|סרט באורך מלא
|-
| 2015
|Christmas Trade
| רובי טיילור
|סרט באורך מלא
|-
| 2017
|Finding Eden
| סם
|סרט באורך מלא
|-
| 2016–2020
|צער גידול בנות - הדור הבא
| ג'קסון פולר
| תפקיד ראשי
|-
| 2017
| רובו-דוג 2
| טיילר אוסטין
| סרט צילום
|-
| 2019
|Red Ruby
| תיאו
| תפקיד ראשי, סדרת אינטרנט
|}

==קישורים חיצוניים==

== הערות שוליים ==

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:קוסמים אמריקאים
קטגוריה:אמריקאים שנולדו ב-2002
תאוריית הדחיפות

תאוריית הדחיפות (באנגלית: Nudge Theory) היא תאוריה בכלכלה התנהגותית, קבלת החלטות, מדיניות התנהגותית, פסיכולוגיה חברתית, התנהגות צרכנים ומדעי ההתנהגות.<ref name="Carsta"></ref> <ref></ref> <ref></ref> <ref></ref> התאוריה סוברת כי לדחוף אנשים לבצע פעולה מסוימת על ידי שינוי הסביבה שבה הם מקבלים החלטות, מבלי להפעיל עליהם לחץ או להכריח אותם לבחור באפשרות מסוימת. במקום להכריח או לחייב, הדחיפה מציעה דרכים קלות ועדינות להכווין את האנשים לקבל החלטות שמועילות להם. לדוגמה להציב פירות בגובה העיניים בסופרמרקט כדי לעודד אנשים לקנות יותר פירות וירקות, במקום להציב חטיפים לא בריאים.
תמונת זבוב בתחתית משתנה הוכחה כמשפרת את המטרה של גברים, מה שמוביל להורדת עלויות הניקוי. <ref>[https://www.bbc.com/news/business-41549533 Have you been nudged?] BBC, 2017</ref>

דוגמה נוספת בתחום החיסכון הפיננסי במקום לדרוש מהעובדים להירשם לתוכנית פנסיה בעצמם, ניתן להגדיר את ברירת המחדל כך שכל עובד חדש מצורף אוטומטית לתוכנית הפנסיה של החברה. העובדים יכולים לבחור להפסיק את ההשתתפות אם ירצו, אך רובם לא יעשו זאת מכיוון שזה דורש פעולה אקטיבית מצידם.

מחקרים מראים כי שינוי ברירת המחדל הזו יכול להגדיל משמעותית את שיעורי החיסכון לפנסיה. במקרה זה, הדחיפה היא בכך שהאפשרות המיטיבה עם העובדים היא ברירת המחדל, מה שמגדיל את הסיכוי שהם יישארו בתוכנית הפנסיה ויחסכו יותר לעתידם.

מושג הדחיפה פורסם בשנת 2008 בספר "Nudge: Improving Decisions About Health, Wealth, and Happiness" מאת הכלכלן ההתנהגותי ריצ'רד ת'יילר והמשפטן קאס סאנסטיין, שני חוקרים אמריקאים מאוניברסיטת שיקגו. הוא השפיע על פוליטיקאים בבריטניה ובארצות הברית.<ref></ref>

== הגדרה ==
ניסוח הראשון של המונח "דחיפה" והעקרונות הנלווים אליו פותחו בתחום הקיברנטיקה על ידי ג'יימס וילק לפני שנת 1995, ותוארו על ידי האקדמאי ד. ג'יי. סטיוארט מאוניברסיטת ברונל כ"אמנות הדחיפה". המושג גם שאב השפעות מתודולוגיות מפסיכותרפיה קלינית המתקשרת לגרגורי בייטסון, כולל תרומות ממילטון אריקסון, וואצלוויק, ויקלאנד ופיש, וביל א'הלון. בגרסה זו, הדחיפה היא עיצוב ממוקד-מיקרו המיועד לקבוצת אנשים מסוימת, ללא קשר להיקף ההתערבות המיועדת.

בשנת 2008, הספר "Nudge: Improving Decisions About Health, Wealth, and Happiness" מאת ריצ'רד ת'יילר וקאס סאנסטיין הביא את תאוריית הדחיפה לתודעה הציבורית. המחברים מתייחסים להשפעה על התנהגות ללא כפייה כפטרנליזם ליברטריאני ומתייחסים למי שמבצע את ההשפעה כ"אדריכלי בחירה".

תאלר וסנסטין הגדירו את המושג שלהם כך:<ref name="R. Thaler and C. Sunstein. 20082"></ref>

בצורה זו, בהסתמך על כלכלה התנהגותית, הדחיפה מיושמת באופן כללי יותר על מנת להשפיע על ההתנהגות.

אחת הדוגמאות הנפוצות ביותר של דחיפה היא תחריט תמונת זבוב בית במשתנות של חדרי הגברים בנמל התעופה סכיפהול באמסטרדם, שנועדה "לשפר את המטרה".<ref name="R. Thaler and C. Sunstein. 20082" />

הספר גם זכה לתהילה בקרב פוליטיקאים בארצות הברית ובבריטניה, במגזר הפרטי ובבריאות הציבור. <ref>See: [http://www.shponline.co.uk/features-content/full/cpd-article-nudge-nudge-think-think Dr. Jennifer Lunt and Malcolm Staves] </ref>

==קישורים חיצוניים==

== הערות שוליים ==

קטגוריה:תאוריות פסיכולוגיות
קטגוריה:הטיות קוגניטיביות
קטגוריה:מדעי ההתנהגות
קטגוריה:כלכלה התנהגותית
קטגוריה:דפים עם תרגומים שלא נסקרו
הדיוויזיה ה-185 (האימפריה הגרמנית)

הדיוויזיה ה-185 (בגרמנית: 185. Infanterie Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה לאחר סיומה.

== היסטוריה ==
הדיוויזיה הוקמה ב-5 ביוני 1916 על בסיס חטיבת הרגלים ה-185, והיא פעלה אך ורק בחזית המערבית. בתחילה היא השתתפה בקרב על הסום, ובשנת 1917 היא לחמה בקרב אראס, בקרב איפר השלישי ובקרב קמברה. באביב 1918 היא השתתפה במתקפת האביב הגרמנית, ולאחר מכן לחמה נגד מתקפת מאה הימים של מדינות ההסכמה. לאחר תום המלחמה היא חזרה הביתה, שם פורקה בינואר 1919.

== מפקדים ==
* גנרל-לויטננט פאול פון אותמן (5 ביוני 1916 – 1 בפברואר 1918)
* גנרל-מיור רודולף פון הורן (3 בפברואר 1918 – 9 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

185
185
מעיין הנדלר

הרבנית מעיין הנלדר היא אשת חינוך-ציונית דתית ישראלית, סופרת ומרצה באוניברסיטת בר-אילן ובמדרשת שובה.

==ביוגרפיה==
מעיין נולדה בשנת 1985 במעלה לבונה לאביה הרב יהושע שפירא ואשתו נעמי. נישאה לבנו של הרב אריה הנדלר.

בין השנים 2004-2011 למדה לתואר ראשון בלשון עברית וספרות עם ישראל ולתואר שני בלשון עברית עם תזה.

בשנת ה'תשע"ב (2012) עבדה בתיכון הרא"ה ברמת גן לימוד בית מדרש לחטיבת הביניים (כיתות ז'-ח'). בין השנים ה'תשע"ד-ה'תשע"ז עבדה במעיינותיך בריכוז תוכנית הלימודים לב לדעת וכתיבת חוברות וספרי לימוד על ספר התניא ובתורת הרבי מליובאוויטש. במקביל שימשה כמרצה לחסידות במדרשת שובה ובמדרשת בינת. משנת ה'תשע"ז משמשת כמרצה לחסידות, בדגש על תורת חסידות חב"ד, איז'ביצא - לובלין ובתורת הרב קוק.

מעיין מתגוררת במאחז אש קודש במועצה אזורית מטה בנימין.

==חיבורים==
* לשון ההגות של הראי"ה קוק - עיונים ותחבירים, עבודת מחקר, ה'תשע"א (2011).
* סדרת חוברות מועדים לחסידות ביאור על מועדי ישראל בתורת חסידות חב"ד כחלק מתוכנית הלימודים של לב לדעת, בהוצאת מעיינותיך, ה'תשע"ד (2014).
* סדרת חוברות פרקים בתניא – ביאור על פרקים בספר התניא במסגרת תוכנית הלימודים של לב לדעת בהוצאת מעיינותייך, ה'תשע"ה (2015).
* סדרת החוברות מפת הנשמה - קורס ללימוד ספר התניא במסגרת חב"ד בקמפוס (מכון JLI), ה'תשע"ו (2015).
* דרך ארוכה וקצרה – ביאור ושיטת לימוד בספר התניא בשפה קלילה ופשוטה, הוצאת מעיינותיך, ה'תשע"ז (מהדורה שנייה: ה'תשפ"א).
* היא שיחתי - שיחות הרבי מליובאוויטש על פרשת השבוע ומועדי ישראל עם ביאור, ב"כ, הוצאת מעיינותיך, ה'תשע"ז.

==קישורים חיצוניים==
[https://www.mbinat.co.il/שיעורים-מבית-המדרש/רבנים/?tag=%D7%94%D7%A8%D7%91%D7%A0%D7%99%D7%AA%20%D7%9E%D7%A2%D7%99%D7%99%D7%9F%20%D7%94%D7%A0%D7%93%D7%9 שיעורים להאזנה] באתר מדרשת בינת

==הערות שוליים==

קטגוריה:תושבי מאחזים
קטגוריה:מועצה אזורית מטה בנימין: אישים
קטגוריה:בוגרות אוניברסיטת בר-אילן
קטגוריה:סגל אוניברסיטת בר-אילן
קטגוריה:ישראליות שנולדו ב-1985
דיוויזיית הלנדווהר הרביעית (האימפריה הגרמנית)

דיוויזיית הלנדווהר הרביעית (בגרמנית: 4. Landwehr-Division) הייתה דיוויזיה של הצבא הגרמני הקיסרי במלחמת העולם הראשונה.

== היסטוריה ==
הדיוויזיה הוקמה עם גיוס הצבא הגרמני באוגוסט 1914 תחת "הפיקוד העליון של הלנדווהר ה-4" (Höherer Landwehr-Kommandeur 4). הלנדווהר הייתה הקטגוריה השלישית של הצבא הגרמני, אחרי הצבא הסדיר ויחידות המילואים. דיוויזיות הלנדווהר הורכבו מחיילים מבוגרים שעברו מהמילואים, ונועדו בעיקר לשמש כחיל כיבוש ולמטלות ביטחוניות ולא ללחימה כבדה. הדיוויזיה גויסה בעיקר במחוזות הפרוסים של שלזיה עילית ותחתית. 

דיוויזיית הלנדווהר הרביעית לחמה בחזית המזרחית. היא הייתה בחזית בפולין מהימים הראשונים, והשתתפה במתקפת גורליצה-טרנוב, חצתה את הוויסלה ביולי והתקדמה לעבר הבוג, ובסופו של דבר הגיעה אל קו בין נהרות סרבץ' ושחרה ליד ברנוביץ', שם התייצבה החזית. היא נשארה בקו שם עד שביתת הנשק בחזית המזרחית בדצמבר 1917. לאחר מכן שירתה הדיוויזיה באוקראינה ובכוחות הכיבוש הגרמניים ברוסיה. בנובמבר 1918 הועברו מרכיבי הדיוויזיה לחזית המערבית, אך בקושי הגיעו לקו עד סוף המלחמה. המודיעין של מדינות ההסכמה דירג את הדיוויזיה כבינונית. <ref></ref> <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 99–100.</ref>
היא פורקה ב-1919 במהלך פירוז הצבא הגרמני לאחר מלחמת העולם הראשונה.

== מפקדים ==
* גנרל-לויטננט רודולף פון וגנר (2 באוגוסט 1914 – 2 בפברואר 1915)
* גנרל-מיור אברהרד פון הופקר (3 בפברואר 1915 – 13 בדצמבר 1915)
* גנרל-לויטננט ארתור פון בריצקה (14 בדצמבר 1915 – 22 באפריל 1917)
* גנרל-לויטננט יוהנס פון מלאכובקי (22 באפריל 1917 – 16 בספטמבר 1918)
* גנרל-מיור אוטו אמיל ברלט (17 בספטמבר 1918 – 19 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

4
4
מגדלים (שיר של נס וסטילה)

"מגדלים" הוא שיר של הצמד המוזיקלי הישראלי נס וסטילה, אשר יצא לאור ב-14 ביולי 2024. הוא נכתב על ידי הצמד יחד עם צמד היוצרים דולי ופן, שהפיקו את השיר יחד עם סטילה, ומתן חובי.

== רקע וכתיבה ==
השיר הוא בלדת היפ הופ העוסקת במערכת יחסים המלווה בקשיים וסיבוכים. בהודעה משותפת של הצמד, נאמר על השיר כי הוא נוצר בפגישה עם צמד היוצרים דולי ופן מספר ימים לאחר ששודר מערכון בתוכנית הסאטירה "ארץ נהדרת" הכולל את דמויותם של נס וסטילה, בה הם החלו "לנגן ולמלמל שטויות", ללא מטרה ליצור שיר, ולדברם "איכשהו הדבר הראשון שנזרק למיקרופון היה הפזמון" והם הבינו כי הם הולכים ליצור שיר העוסק במערכת יחסים רעילה. הצמד הוסיף כי השיר "כולל גם קצת מהסיפור שלנו בעבר".

== מיקומי שיא ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי נס וסטילה
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
דיוויזיית הלנדווהר ה-15 (האימפריה הגרמנית)

דיוויזיית הלנדווהר ה-15 (בגרמנית: 15. Landwehr-Division) הייתה דיוויזיה של הצבא הגרמני הקיסרי במלחמת העולם הראשונה.

== היסטוריה ==
הדיוויזיה הוקמה במקור כדיוויזיית בוריס ב-9 בינואר 1915 בחזית המערבית והפכה לדיוויזיית הלנדווהר ה-15 ב-13 ביולי 1915. היא לחמה בחזית המערבית עד אמצע מרץ 1917 ולאחר מכן הועברה לחזית המזרחית. לאחר שביתת הנשק שם הייתה הדיוויזיה מעורבת בלחימה לתמיכה באוקראינה ולא חזרה הביתה עד אמצע מרץ 1919 לאחר תום המלחמה.

== מפקדים ==
* גנרל-לויטננט קרל פון בוריס (9 בינואר 1915 – 12 ביולי 1915)
* גנרל-לויטננט ארנסט לואיס וילהלם זאק (13 ביולי 1915 – מרץ 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

15
15
סמואל אופנהיים

סָמוּאֵל אוֹפֶּנְהַיְם (בגרמנית: Samuel Oppenheim; 19 בנובמבר 1857 – 15 באוגוסט 1928) היה אסטרונום אוסטרי–יהודי.

אופנהיים נולד בבראונסברג. בשנת 1875 החל ללמוד מתמטיקה, פיזיקה ואסטרונומיה בווינה, ובשנת 1880 נבחן במבחן הממשלתי. בין השנים 1881–1887 עבד במצפה הכוכבים של וינה ובין השנים 1888–1896 במצפה הכוכבים קופנר בווינה. את הדוקטורט באסטרונומיה תיאורית השלים ב-1884 ואת ההביליטציה ב-1910. לאחר שעבד כמורה בפראג, מונה לפרופסור מן המניין לאסטרונומיה באוניברסיטת וינה. שימש נשיא החברה האסטרונומית בעיר. נפטר בווינה.

תחום המחקר של אופנהיים היה בעיקר בתחום מכניקת גופי השמים וההיבט המתמטי של האסטרונומיה. הוא כתב מאמרים על שביטים, כבידה, נקיפה, קינמטיקה וסטטיסטיקה של כוכבים. כמו כן, הוא היה עורך שותף בפרק האסטרונומיה של האנציקלופדיה למדעי המתמטיקה של פליקס קליין.

== לקריאה נוספת ==
* 

==קישורים חיצוניים==

קטגוריה:אסטרונומים
קטגוריה:אסטרונומים יהודים
קטגוריה:ילידי 1857
קטגוריה:נפטרים ב-1928
מנזר הילריון הקדוש

מנזר הילריון הקדוש (בערבית: دير القديس هيلاريون) הוא אתר ארכאולוגי ברצועת עזה, השוכן בתל אום-עאמר בנוסייראת שבנפת דיר אל-בלח, כ-10 ק"מ דרומית-מערבית לעיר עזה. המקום קרוי על שם הנזיר הנוצרי הילריון, אשר לפי המסורת נולד בקרבת מקום בשנת 291 והמנזר שהקים שכן באתר. בהיותו המנזר הראשון שהוקם בארץ ישראל, המקום הוצע כאתר מורשת עולמית על ידי הרשות הפלסטינית, ומועמדותו התקבלה בוועדת המורשת העולמית שהתקיימה בחודש יולי 2024 בניו דלהי שבהודו, בהליך חירום על רקע השלכות מלחמת חרבות ברזל, ובנוסף הוא הוכרז כאתר מורשת עולמית בסיכון.

==היסטוריה==
היישוב הראשון באתר קם בתקופה הרומית סמוך לנחל הבשור ולחוף הים התיכון, והוא מופיע במפת מידבא בשם תבאתא (ΘΑΥΑΘΑ). המנזר הוקם בשנת 340 לערך, 500 מטרים מחוף הים. לפי המסורת פקדו את האתר מבקרים כה רבים, ובמיוחד נשים, עד שהילריון ביכר לברוח מן המקום. המקום שימש כתחנה עבור סוחרים ועולי רגל החוצים את ארץ ישראל לאורכה של דרך הים, כפי שמעידים המבנים שבו. האתר חרב בפלישת הסאסאנים לארץ ישראל בשנת 614. החפירות במקום נערכו בשנים 1995–2005 על ידי הארכאולוג הצרפתי . המנזר עצמו התגלה ב-1999.

==האתר==
המנזר המשתרע על פני שטח של 7.2 דונם, כמחצית משטח האתר כולו, נתגלו שרידים של כנסייה, קפלה, אתר קבורה, אולם טבילה, בית קברות ציבורי, אולם שימוע, בית מרחץ שבו פריג'ידריום, טפידריום (חדר הביניים, בריכה פושרת) וקלדריום, בית הארחה וחדרי אוכל ששימשו את עולי הרגל. עוד מצויים במקום בורות מים, תנורים ותעלות ניקוז. רצפת המבנה עשויה אבן גיר, שיש ופסיפסים המתארים מוטיבים מעולם הצומח והחי. עוד נראית בפסיפס כתובת ביוונית מעוטרת במוטיבים מעגליים. תאי הנזירים היו עשויים מחומרים מתכלים כגון לבנות בוץ וכפות תמרים ולא השתמרו.

==קישורים חיצוניים==
* [https://whc.unesco.org/en/tentativelists/5716/ תל אום-עאמר], באתר אונסק"ו 
* 
* 

==הערות שוליים==

קטגוריה:רצועת עזה: מבני דת
קטגוריה:רצועת עזה: היסטוריה
קטגוריה:אסיה: מנזרים נוצריים
קטגוריה:אתרי מורשת עולמית בסיכון
כרזת המשחקים האולימפיים

כרזות המשחקים האולימפיים מהוות חלק ממערך הקידום שמגבשת כל מדינה המארחת את המשחקים האולימפיים, כחלק מהשיווק של אירוע ספורטיבי זה. כרזות המשחקים האולימפיים קשורות באופן הדוק למקום ולזמן של המשחקים ומשקפות את ההקשר החברתי, התרבותי ולעיתים גם הפוליטי של המדינה המארחת.<ref name="A">[http://www.olympic.org/Assets/OSC%20Section/pdf/QR_Symbol_Posters_Summer%20Games.pdf Olympic Summer Games Posters from Athens 1896 to London 2012.]</ref> הוועדה המארגנת של המדינה המארחת מכריזה בדרך כלל על תחרות אמנותית ליצירת הכרזות. לאחר מכן, ועדה מיוחדת מחליטה איזו יצירה תהיה כרזת המשחקים הרשמית. תהליך העיצוב נתון לרוב להנחיות מחמירות לגבי התוכן, שכן הוועדה בדרך כלל מחליטה מראש על האלמנטים שהיא מבקשת לכלול בעיצוב ועל המסרים הספציפיים שיש להעביר.

על אף שכיום יצירת כרזה נחשבת לצורך הכרחי, במשחקים האולימפיים המודרניים הראשונים לא היו כרזות שתוכננו במיוחד עבור המשחקים. הכרזה הרשמית הראשונה שתוכננה במיוחד עבור המשחקים האולימפיים, בעקבות אישור הוועדה המוסמכת, היתה הכְּרזה של משחקי 1912 שנערכו בסטוקהולם. הכְּרזה הציגה את מצעד האומות, כאשר ספורטאים נושאים את דגלי המדינות שלהם. כל הכְּרזות הן רכוש הוועד האולימפי הבין-לאומי (IOC).<ref name="B">[http://www.athensinfoguide.com/gr/olympicposters.htm Athens Info Guide.]</ref>

== כרזות המשחקים האולימפיים ==
=== כרזות משחקי הקיץ ===
{| class="wikitable sortable"
! scope="col" |משחקים
! scope="col" | מנחה
! scope="col" | עיצוב
! scope="col" | מעצב
! scope="col" | תמונה
|-
| 1900
| פריז, צרפת
| מדליית התערוכה על גבי מגדל אייפל
|
|150x150 פיקסלים
|-
|1904
| סנט לואיס, ארצות הברית
| המתחמים האולימפיים במהלך המשחקים של 1904
|
|157x157 פיקסלים
|-
|1920
| אנטוורפן, בלגיה
| אדם מחזיק כדור כשהוא מוקף בדגלים ובקתדרלת אנטוורפן
|
|138x138 פיקסלים
|-
|1948
| לונדון, בריטניה הגדולה
| פסל של זורק דיסקוס מול ארמון וסטמינסטר
|
|133x133 פיקסלים
|-
|1984
| לוס אנג'לס, ארצות הברית
| הסמליל של אולימפיאדת 1984 עם תמונות של המדינה המארחת.
| רוברט ראושנברג
| קישור לכרזה.
|}

=== כרזות משחקי החורף ===
{| class="wikitable sortable"
! scope="col" |משחקים
! scope="col" | מנחה
! scope="col" | עיצוב
! scope="col" | מעצב
! scope="col" | תמונה
|-
| 1924
| פריז, צרפת
| הצגה של נשר מחזיק ענף כשהוא מסתכל על תחרות מזחלות.
|
|142x142 פיקסלים
|-
|1968
| גרנובל, צרפת
| הכרזה מציגה את הטבעות האולימפיות גולשות במהירות במורד הר.
| ז'אן בריין
| קישור לכרזה.
|-
| 1972
| סאפורו, יפן
| הכרזה מציגה את הסמליל של אולימפיאדת החורף 1972 על ראש הר אסאהי והפארק הלאומי שיקוטסו-טויה
| טאקאשי קונו
| קישור לכרזה.
|-
| 1976
| אינסברוק, אוסטריה
| הכרזה מציגה את הטבעות האולימפיות על קצה להב החלקה היוצרות את "i" כדי לייצג את המילה "אינסברוק".
| ארתור זלגר
| קישור לכרזה.
|-
| 1984
| סרייבו, יוגוסלביה
| סמליל אולימפיאדת החורף 1984 על רקע פתית שלג שיורד מהשמיים.
| 
| קישור לכרזה.
|-
| 1988
| קלגרי, קנדה
| סמליל אולימפיאדת החורף 1988 לרקע קו הרקיע של קלגרי.
|
| קישור לכרזה.
|}

==קישורים חיצוניים==

== הערות שוליים ==

קטגוריה:אולימפיאדה
קטגוריה:כרזות